MESTSKÝ ÚRAD V ŽILINE

Materiál na rokovanie pre
Mestské zastupiteľstvo v Žiline

								

Číslo materiálu: _____/2011

K bodu programu

ZÁSADY ODMEŇOVANIA 
POSLANCOV MESTSKÉHO ZASTUPITEĽSTVA V ŽILINE

Materiál obsahuje: 				      		Materiál prerokovaný:

1.	Návrh na uznesenie					
2.	Dôvodová správa
3.	Materiál						

Predkladá: 

Ing. Igor Choma
primátor mesta Žilina

Zodpovedný za vypracovanie:

Ing. Jozef Machyna
vedúci odboru organizačného a vnútornej správy

Žilina, január 2011

NÁVRH NA UZNESENIE

Uznesenie č.__/2011

Mestské zastupiteľstvo  v Žiline

I.	schvaľuje

1.	Zásady odmeňovania poslancov Mestského zastupiteľstva v Žiline s účinnosťou od 01.02.2011

DÔVODOVÁ SPRÁVA

Materiál sa predkladá Mestskému zastupiteľstvu v Žiline ako iniciatívny s cieľom upraviť nielen výšku ale najmä podmienky poskytovania odmien poslancom Mestského zastupiteľstva v Žiline.

Podľa § 25 ods. 5 a 9 zákona č. 369/1990 Zb. o obecnom zriadení v znení neskorších predpisov môže obec za výkon funkcie poslanca poskytnúť odmenu najmä vzhľadom na úlohy a časovú náročnosť výkonu funkcie. 

Zákon č. 369/1990 Zb. o obecnom zriadení v znení neskorších predpisov ani iný právny predpis nestanovuje výšku odmeny poskytovanej poslancom mestského zastupiteľstva a ponecháva dané na rozhodnutí príslušného mestského zastupiteľstva. 

Odmeny poslancov Mestského zastupiteľstva v Žiline sú v súčasnosti upravené uznesením Mestského zastupiteľstva v Žiline č. 243/2008 zo dňa 08.12.2008, ktoré znie:

Uznesenie č. 243/2008 

Návrh na úpravu odmien poslancom a členom komisií Mestského zastupiteľstva v Žiline

Mestské zastupiteľstvo v Žiline

I.	schvaľuje

1.	úpravu odmien s účinnosťou od 01.01.2009 nasledovne:
-	poslanec mestského zastupiteľstva					200,00 eur
-	príspevok na mobilný telefón poslancovi mestského zastupiteľstva	 20,00 eur
-	člen mestskej rady							 50,00 eur
-	predseda komisie pri mestskom zastupiteľstve				 50,00 eur
-	člen komisie pri mestskom zastupiteľstve				 30,00 eur
-	predseda výboru mestskej časti						 30,00 eur
-	sekretár komisie pri mestskom zastupiteľstve				 25,00 eur
-	sekretár výboru mestskej časti						 25,00 eur

Predložený návrh stanovuje absentujúce podmienky priznania odmien poslancom mestského zastupiteľstva, najmä s ohľadom na účasť na zasadnutiach volených orgánov, súbehu odmien,  ako i situácie ohľadom zaokrúhľovania odmien, a určovania ich výšky v prípade zániku mandátu poslanca v priebehu kalendárneho mesiaca.

Materiál je v súlade so Štatútom mesta Žilina a právnymi predpismi Slovenskej republiky.

Materiál má dopad na rozpočet mesta Žilina a bude zapracovaný do návrhu rozpočtu na rok 2011.

VLASTNÝ MATERIÁL

Mestské zastupiteľstvo v Žiline v súlade s § 11 ods. 4 písm. k) zákona č. 369/1990 Zb. o obecnom zriadení v znení neskorších predpisov schvaľuje

ZÁSADY ODMEŇOVANIA
POSLANCOV MESTSKÉHO ZASTUPITEĽSTVA V ŽILINE

ČASŤ PRVÁ
VŠEOBECNÉ USTANOVENIA

Čl. 1
Úvodné ustanovenia

Zásady odmeňovania poslancov Mestského zastupiteľstva v Žiline (ďalej len „zásady“) upravujú výšku a pravidlá poskytovania odmien poslancom Mestského zastupiteľstva v Žiline v nadväznosti na § 25 ods. 5 a 9 zákona č. 369/1990 Zb. o obecnom zriadení v znení neskorších predpisov.

ČASŤ DRUHÁ
ODMENY A PRÍSPEVKY

Čl. 2
Odmena za výkon funkcie poslanca mestského zastupiteľstva

1.	Poslancovi Mestského zastupiteľstva v Žiline (ďalej len „poslanec mestského zastupiteľstva“) patrí odmena za výkon funkcie poslanca mestského zastupiteľstva vo výške 180,-€. 

2.	V prípade, že sa poslanec nezúčastní zasadnutia mestského zastupiteľstva, ktoré bolo zvolané v zmysle schváleného harmonogramu zasadnutí, pričom svoju neúčasť ospravedlní, patrí mu odmena podľa ods. 1 tohto článku znížená o 50 %. 

3.	V prípade, že sa poslanec nezúčastní zasadnutia mestského zastupiteľstva, ktoré bolo zvolané v zmysle schváleného harmonogramu zasadnutí, pričom svoju neúčasť neospravedlní, odmena podľa ods. 1 tohto článku mu nepatrí.  

4.	V prípade, že sa poslanec nezúčastní mimoriadneho zasadnutia mestského zastupiteľstva, pričom svoju neúčasť ospravedlní, patrí mu odmena podľa ods. 1 tohto článku znížená o 20%.

5.	V prípade, že sa poslanec nezúčastní mimoriadneho zasadnutia mestského zastupiteľstva, pričom svoju neúčasť neospravedlní, patrí mu odmena podľa ods. 1 tohto článku znížená o 50 %.

Čl. 3
Odmena člena mestskej rady

1.	Poslancovi mestského zastupiteľstva, ktorý je členom Mestskej rady v Žiline, patrí odmena člena mestskej rady vo výške 30,-€.

2.	V prípade, že sa člen mestskej rady nezúčastní zasadnutia mestskej rady, ktoré bolo zvolané v zmysle schváleného harmonogramu zasadnutí, pričom svoju neúčasť ospravedlní, patrí mu odmena podľa ods. 1 tohto článku znížená o 50 %.

3.	V prípade, že sa člen mestskej rady nezúčastní zasadnutia mestskej rady, ktoré bolo zvolané v zmysle schváleného harmonogramu zasadnutí, pričom svoju neúčasť neospravedlní, odmena podľa ods. 1 tohto článku mu nepatrí.

4.	V prípade, že sa člen mestskej rady nezúčastní mimoriadneho zasadnutia mestskej rady, pričom svoju neúčasť ospravedlní, patrí mu odmena podľa ods. 1 tohto článku znížená o 20 %.

5.	V prípade, že sa člen mestskej rady nezúčastní mimoriadneho zasadnutia mestskej rady, pričom svoju neúčasť neospravedlní, patrí mu odmena podľa ods. 1 tohto článku znížená o 50 %.

Čl. 4
Odmena predsedu, člena a sekretára komisie mestského zastupiteľstva

1.	Poslancovi mestského zastupiteľstva, ktorý je predsedom komisie mestského zastupiteľstva, patrí odmena predsedu komisie mestského zastupiteľstva vo výške 40,-€.

2.	Poslancovi mestského zastupiteľstva, ktorý je členom komisie mestského zastupiteľstva, patrí odmena člena komisie mestského zastupiteľstva vo výške 20,-€.

3.	V prípade, že sa člen komisie mestského zastupiteľstva nezúčastní zasadnutia komisie, pričom svoju neúčasť ospravedlní, patrí mu odmena podľa ods. 2 tohto článku znížená o 50 %.

4.	V prípade, že sa člen komisie mestského zastupiteľstva nezúčastní zasadnutia komisie, pričom svoju neúčasť neospravedlní, odmena podľa ods. 2 tohto článku mu nepatrí.

5.	Poslancovi mestského zastupiteľstva, ktorý je členom viacerých komisií mestského zastupiteľstva, sa na účely nároku na odmenu člena komisie mestského zastupiteľstva posudzuje každé členstvo samostatne a za každé mu patrí odmena člena komisie mestského zastupiteľstva.

6.	V prípade súbehu výkonu  funkcie člena komisie mestského zastupiteľstva a predsedu inej komisie mestského zastupiteľstva, má poslanec mestského zastupiteľstva nárok na odmenu podľa týchto zásad za každú funkciu. 

7.	Sekretárovi komisie mestského zastupiteľstva, ktorý je zamestnancom mesta, patrí odmena vo výške 15,-€ mesačne.

Čl. 5
Príspevok na mobilný telefón

Poslancovi mestského zastupiteľstva patrí príspevok na mobilný telefón vo výške 15,-€.

ČASŤ TRETIA
SPOLOČNÉ A ZÁVEREČNÉ USTANOVENIA

Čl. 6
Spoločné ustanovenia

1.	Odmeny a príspevok sa vyplácajú mesačne.

2.	Odmeny podľa týchto zásad patria poslancom i v kalendárnom mesiaci, v ktorom nedošlo k zasadaniu príslušného orgánu. V prípade, že príslušný orgán zasadol viac ako jedenkrát v kalendárnom mesiaci, odmena sa poskytne iba raz.

3.	V prípade, že príslušný orgán zasadá viackrát v kalendárnom mesiaci a odmena má byť podľa týchto zásad znížená za neúčasť, posudzuje sa každá neúčasť samostatne.

4.	V prípade, že poslanec mestského zastupiteľstva je i členom mestskej rady a prípadne i členom resp. predsedom komisie, patrí mu odmena za každú činnosť.

5.	V prípade zníženia odmien podľa podmienok určených v týchto zásadách sa odmena v zníženej výške zaokrúhľuje na celé euro nahor.

6.	V prípade, že mesto uhradí zamestnávateľovi poslanca na požiadanie náhradu za vyplatenú náhradu mzdy alebo inej odmeny za prácu, resp. poskytne poslancovi, ktorý nie je v pracovnom alebo obdobnom pomere náhradu ušlého zárobku, zníži sa poslancovi odmena za výkon tej funkcie resp. účasti za ktorú, sa náhrada poskytuje. Odmena sa kráti do výšky poskytnutej náhrady. V prípade, že náhrada presahuje výšku odmeny, odmena nebude vyplatená vôbec.

7.	V prípade zániku mandátu poslanca v priebehu kalendárneho mesiaca sa poskytne príspevok za mobilný telefón úmerne k počtu dní trvania mandátu poslanca v kalendárnom mesiaci. Ostatné odmeny podľa týchto zásad budú vyplatené alikvotne ku dňu trvania mandátu poslanca a budú znížené iba v prípade, že nedôjde k zasadnutiu príslušného orgánu.

Čl. 7
Záverečné ustanovenia

1.	Zásady odmeňovania poslancov Mestského zastupiteľstva v Žiline schválilo Mestské zastupiteľstvo v Žiline svojim uznesením č. ___/2011 dňa _____.

2.	Zásady odmeňovania poslancov Mestského zastupiteľstva v Žiline nadobúdajú účinnosť 01.02.2011.

Ing. Igor Choma
primátor mesta Žilina